Laser (jolle)

Laser er en rask enmannsseiljolle. Den er bygget i glassfiberarmert plast, har aluminium-rigg og et storseil. Laseren som regatta-båt er en entype-båt, som vil si at alle båtene skal være så like som praktisk mulig, og at det er seilerens ferdigheter og kunnskap som skal være viktigst, ikke standarden på utstyret. Navnet Laser brukes oftest om modellen Laser Standard. Laser Radial og Laser 4.7 er modeller med det samme skroget som Standard, men seilet er mindre og bunnmasten kortere.

Båttypen kalles også en ILCA-jolle eller bare Ilca, etter navnet på klassifiseringsforeningen "The International Laser Class Association" (ILCA), Dette på grunn av en uenighet om varemerkerettigheter.

 Historie 
Kanadierne Bruce Kirby og Ian Bruce møttes i 1969, og diskuterte hvordan man kunne bygge den beste regattabåten. Deres eneste begrensning skal ha vært at den skulle være mulig å frakte på et biltak. Etter mye prøving og feiling ble det endelige resultatet Laser standard. Etterhvert som båten ble mer og mer populær ble Laser Radial utviklet på grunnlag av at båten skulle være tiltalende og gi god læring til både erfarne og nybegynnere. Det er en av grunnene til at alle av de tre Laser-modellene standard, Radial og 4.7 har samme skrog og utstyr, men at bare seilet og bunnmasten er annerledes. Båten ble vist offisielt første gang i 1971 på New York Boat Show, og har vært olympisk klasse som menns seiljolle siden 1996. Fra og med 2008 overtok Laser Radial som kvinnenes seiljolle etter Europajollen.

Laseren ble raskt svært populær og en stor klasse. I 2012 var det flere enn 200 000 båter i verden, fordelt på 140 land. Den er med det en av de største regattaklassene for både unge og voksne i verden.

 Laser Radial 

Laser Radial er damenes olympiske klasse. Den har samme skrog som Laser Standard, men seilet er mindre og bunnmasten kortere. Den kan også kjennetegnes ved at vinduet i seglet er motsatt vei som i standard. Båten er også en populær regattaklasse i Norge.

 Olympiske leker 
Laser standard har vært olympisk klasse i seiling siden 1996. Klassen har hatt 42 deltagende nasjoner i OL, noe som er det meste tillatte. Norge har tatt to bronsemedaljer, i 1996 av Peer Moberg og i 2021 av Hermann Thomasgaard. 
Laser
1996 Atlanta2000 Sydney2004 Athen2008 Beijing2012 London   2016 Rio    2021 Tokyo 

Laser Radial
2012 London   2016 Rio    2021 Tokyo 

 Verdensmesterskap 
Verdensmesterskapet i Laser har blitt avholdt hvert år siden 1974, arrangert av det internasjonale seilforbundet. Norge har tre medaljer fra VM: Per Arne Nilsen tok sølv i 1983, Eivind Melleby bronse i 1995 og Peer Moberg bronse i 2001.
1974 Hamilton1976 Kiel1977 Cabo Frio1979 Perth1980 Kingston1982 Sardinia1983 Gulfport1985 Halmstad1987 Melbourne1988 Falmouth1989 Aarhus1990 Newport1991 Porto Carras1993 Takapuna1994 Wakayama1995 Santa Cruz de Tenerife1996 Simon's Town1997 Algarrobo1999 Melbourne2000 Cancun2001 Cork2002 Hyannis2003 Cádiz2004 Bitez2005 Fortaleza2006 Jeju2007 Cascais2008 Terrigal2009 Halifax2010 Hayling Island 2011 Perth2012 Boltenhagen2013 Al Musannah2014 Santander2015 Kingston

 Se også 
Norsk Laserklubb

 Referanser 

Kategori:Entypejoller